- מצנפת המיון בשנת 1991.
סלית'רין הוא אחד מארבעת הבתים בבית-ספר הוגוורטס לכישוף ולקוסמות, והוא הבית המסורתי לתלמידים המעריכים ערמומיות ושאפתנות. בעל-החיים המסמל אותו הוא נחש, וצבעיו הם ירוק וכסף. הוא נוסד על-ידי סלזאר סלית'רין. הבית מורכב בעיקר מתלמידים בעלי דם טהור מכיוון שלמייסד היה חוסר אמון במכשפים ובקוסמים שנולדו למוגלגים. לבית יש שם רע מכיוון שאנשים רבים טענו שרוב קוסמי האופל בבריטניה הגיעו מבית סלית'רין, וביניהם גם טום ואנדרולו רידל - המוכר גם כלורד וולדמורט - ורבים מאוכלי המוות שלו. לבית יש יריבות מסורתית עם בית גריפינדור. מרלין, הקוסם הגדול, הוא מבית סלית'רין.
בית סלית'רין מקביל באופן חלקי ליסוד המים.
"לא סלית'רין, מה?" אמר הקול הקטן. "אתה בטוח? אתה יכול להיות אדם דגול, אתה יודע, הכל נמצא כאן בתוך הראש שלך, וסלית'רין יקדם אותך בדרך לגדולה, בזה אין ספק - לא?"
- מצנפת המיון להארי פוטר.
הסלית'רינים נוטים להיות שאפתנים, ערמומיים, חזקים, הישגיים ובעלי נטיות הנהגה. חוש ההישרדות העצמי שלהם מפותח מאוד, כלומר, תלמידי סלית'רין נוטים להסס לפני שהם פועלים בכדי לשקול את מלא ההשלכות של החלטותיהם (וכיצד אלו ישפיעו עליהם באופן אישי), בשונה מגריפינדורים, אשר אופיים האבירי עלול להוביל אותם לפעול מיידית.
על-פי אלבוס דמבלדור, התכונות אשר סלזאר הוקיר בתלמידיו יותר מכל כוללות פקחות, תושייה, נחישות והתעלמות מסוימת מן החוקים. דמבלדור הבחין שכל התכונות האלו היו בהארי פוטר, למרות שמוין לבית גריפינדור.
"תמיד ידעתי שסלזאר סלית'רין היה זקן מטורלל," אמר רון להארי ולהרמיוני אחרי סוף השיעור, בזמן שהם פילסו את דרכם במסדרונות העמוסים כדי להספיק להניח את הילקוטים בחדר עוד לפני ארוחת-הערב. "אבל אף פעם לא ידעתי שהוא זה שהתחיל את כל העניין הזה עם טוהר הדם. לא הייתי מסכים להיות בבית שלו גם אם היו משלמים לי על זה. ברצינות, אם מצנפת המיון הייתה מנסה לשבץ אותי בסלית'רין, הייתי ישר עולה על הרכבת הביתה..."
- רון וויזלי מביע את דעתו על ההשקפה של סלית'רין.
מצנפת המיון טוענת שטוהר דם הוא גורם להחלטה על שיבוץ בסלית'רין. הדבר מרמז שהיא מבססת את החלטותיה על סמך אילן היוחסין של התלמידים לא פחות מאשר על דעותיהם. ילידי מוגלגים קיימים בסלית'רין, אך הם נדירים מאד, כפי שאמר בזלזול סקאביור החטפן. היו גם דוגמאות ברורות לחצויי-דם שמוינו לסלית'רין, כמו טום רידל וסוורוס סנייפ. הארי פוטר מוין כמעט גם הוא לסלית'רין. נוסף על כך, טהורי-דם לא ממוינים באופן אוטומטי לסלית'רין. דוגמאות ניתן לראות במשפחת וויזלי, בנוויל לונגבוטום, בסיריוס בלק, בג'יימס פוטר ובתלמידים נוספים שנשלחו לבתים אחרים.
בניגוד לרצונם של המייסדים האחרים של בית-הספר לכישוף ולקוסמות, סלזאר סלית'רין תמך במדיניות קפדנית יותר של קבלה לבית-הספר - הגבלה אחת מפורשת של קבלת תלמידים בעלי דם טהור בלבד. המחלוקת הובילה לכך שבסופו של דבר סלזאר עזב את בית-הספר והותיר אחריו את חדר הסודות. גם אלף שנים מאוחר יותר תלמידי בית סלית'רין עדיין מזוהים עם דעותיו של סלזאר ועם העדפת טהורי הדם, שרווחת בבית זה יותר מאשר בכל בית אחר.
חוסר ההסכמה על טוהר הדם, שגרם לחברות בין סלזאר סלית'רין לבין גורדיק גריפינדור להתפרק, הוא המקור לאיבה הקיימת בין סלית'רין לגריפינדור, שני הבתים התחרותיים ביותר. סלית'רין וגריפינדור הם בדרך-כלל יריבים בטורניר הקווידיץ' ובאליפות הבתים. לפני שהארי פוטר הגיע להוגוורטס בשנת 1991, סלית'רין זכתה בגביע הבתים שבע שנים ברציפות. היה נדיר לראות תלמידים מסלית'רין ומגריפינדור מיודדים זה עם זה, ולרוב האיבה בין הבתים הייתה משותפת לכלל התלמידים. הדבר היה בולט במיוחד במהלך מלחמות הקוסמים הראשונה והשנייה. במלחמת הקוסמים השנייה, אף לא תלמיד אחד מסלית'רין הצטרף לצבא דמבלדור, אם כי ניתן להסביר נתון זה בעובדה שהרמיוני גריינג'ר, רון וויזלי והארי פוטר הם שקבעו את מי להזמין להצטרף לקבוצה. תלמידי סלית'רין מסוימים סרבו להגן על הטירה במהלך הקרב על הוגוורטס, ויש אפילו ביניהם שהצטרפו לאוכלי המוות. אולם ישנם יוצאים מן הכלל כמו סוורוס סנייפ מסלית'רין ולילי אוונס מגריפינדור, שהיו חברים טובים עד לרגע בו סנייפ לעג ללילי וקרא לה "בוצדמית", בנוסף לשאיפתו להפוך לאוכל מוות.
"אין אפילו מכשפה או קוסם בודד שהלכו בדרך הרע, ולא היו בסלית'רין."
- רון וויזלי להארי פוטר, הסרט הראשון.
נאמר כי כל הקוסמים האפלים מקורם בסלית'רין (למרות שזה לא נכון; פיטר פטיגרו מוין לגריפינדור וקוויריניוס קווירל מוין לרייבנקלו), אם כי לא נאמר כמה מהם יצאו מהבית הזה לפני שטום רידל החל לגייס שם את אוכלי המוות שלו. בתור תלמיד סלית'רין, היה בהחלט קל יותר עבורו לגייס את אוכלי המוות מקרב תלמידי סלית'רין.
ייתכן (אף שזה לא סביר) שמצנפת המיון מיינה מישהו עם כוונות רעות לסלית'רין, בין אם היה שאפתן וערמומי ובין אם לאו. וינסנט קראב וגרגורי גויל היו טיפשים מאד וחסרי ערמומיות ושאפנות, ולמרות זאת מוינו לסלית'רין.
עם זאת, יש לציין שבסלית'רין היו קיימים מאז ומעולם דמויות שהתנגדו לשימוש בכוחות האופל ולאפליה על רקע טוהר הדם, כמו הוראס סלגהורן ואנדרומדה טונקס. זו האחרונה הייתה קרובה של קוסמי אופל רבים (כמו אחותה בלטריקס לסטריינג', גיסה לוציוס מאלפוי והאחיין שלה דראקו מאלפוי), אך בחרה לנטוש את אמונות משפחתה ולהינשא לבן המוגלגים טד טונקס. כמו כן, נאמנותו של סוורוס סנייפ, ששימש סוכן משולש של מסדר עוף החול, הייתה נתונה לאלבוס דמבלדור.
עורמה ושאפתנות אמנם הופכות במהרה לתכונות שליליות, למרות שהן לא שליליות מטבען, אך תעוזה, תבונה ונאמנות הן תכונות חיוביות מובהקות. הסיבה לכך שתלמידי סלית'רין נחשבים לאנשים רעים טמונה ככל הנראה בעובדה שהם מחשיבים את חייהם לחשובים יותר מחייהם של אנשים אחרים. כשהארי ניסה לעזוב מחשש שנוכחותו מעמידה בסכנה את החברים שלו, פיניאס ניגלוס ראה אותו ואמר: "אנחנו הסלית'רנים אמיצים, כן, אבל לא טיפשים. לדוגמה, כשיש ברירה, אנחנו תמיד מעדיפים להציל את עורנו". אולם, ישנם היוצאים מן הכלל, כמו סוורוס סנייפ, שהארי פוטר אמר עליו שהוא "היה יוצא בית סלית'רין, ויש להניח שהוא היה האיש האמיץ ביותר שהכרתי בחיי", וכמו רגולוס בלק, שהקריב את חייו בניסיון להרוס את אחד ההורקרוקסים של וולדמורט.
האמת היא שלמרות שרוב קוסמי האופל נמצאים בסלית'רין, מרבית הסלית'רינים אינם נמשכים לאופל. קיימים גם קבוצות קטנות מתומכי וולדמורט שהתיישרו עם הבתים האחרים. בזמן הקרב על הוגוורטס, לאחר שכל תלמידי סלית'רין עזבו את בית הספר לפני שהקרב החל, חלק מהם חזרו עם התגבורת של הוגסמיד כדי להצטרף לקרב נגד וולדמורט ואוכלי המוות שלו. יתר על כן, יש לציין שמנהלת בית הספר בפועל דרשה מכל תלמידי סלית'רין לעזוב היות ותלמיד בודד הציע למסור את הארי פוטר לידיו של וולדמורט (למרות שאיש מסלית'רין לא התנגד להצעה, בשונה משאר הבתים).
חדר המועדון של סלית'רין נמצא במרתפים של טירת הוגוורטס, והוא ממוקם מתחת לאגם השחור. בשל מיקומו, האור בחדר המועדון נוטה לגוון הירוק. הארי פוטר ורון וויזלי נכנסים לחדר המועדון בשנתם השנייה כדי לגלות אם דארקו מאלפוי הוא שפתח את חדר הסודות.
ראש הבית של סלית'רין במשך שש שנותיו הראשונות של הארי בהוגוורטס היה סוורוס סנייפ. בשנת 1997, כאשר סנייפ ברח עם אוכלי המוות, הפרופסור לשיקויים הוראס סלגהורן הפך לראש הבית. עם חזרתו של סנייפ מאוחר יותר באותה השנה לתפקיד מנהל בית הספר, הוא ככל הנראה הסכים עם מינויו של סלגהורן לתפקיד ראש הבית, או לפחות לא הקצה אוכל מוות לתפקיד במקומו.
הברון המגואל תקופת המייסדים יותר מאוחר הפך לרוח הרפאים של הבית.
מרלין ימי הביניים חסיד זכויות המוגלגים וללא כל ספק הקוסם המפורסם ביותר בהיסטוריה.
אליזבת' בורק לא ידוע דיוקן שלה תלוי בטירת הוגוורטס וקורא לתלמידי סלית'רין להיות נבזיים למוגלגים. מופיעה בסרטים ובמשחקי הוידיאו בלבד.
פיניאס ניגלוס בלק לא ידוע, ייתכן במאה ה-19 יותר מאוחר הפך למנהל הוגוורטס. דיוקן שלו תלוי במשרד המנהל.
משפחת בלק למעט סיריוס בלק.
הוראס סלגהורן לא ידוע יותר מאוחר הפך לפרופסור לשיקויים ולראש בית סלית'רין.
טום ואנדרולו רידל 1938-1945 יותר מאוחר הפך לקוסם האופל העוצמתי ביותר בהיסטוריה. ידוע כלורד וולדמורט. לבסוף נהרג על-ידי הארי פוטר בקרב על הוגוורטס.
אייברי יותר מאוחר הפך לאחד מאוכלי המוות הראשונים.
רודולפוס לסטריינג' שנות ה-60 יותר מאוחר הפך לאוכל מוות נאמן.
בלטריקס לסטריינג' (בלק) 1962-1970 יותר מאוחר הפכה לאחת מאוכלות המוות הנאמנות ביותר ללורד וולדמורט. נהרגה על-ידי מולי וויזלי במהלך הקרב על הוגוורטס.
לוציוס מאלפוי 1965-1972 מדריך. יותר מאוחר הפך לאוכל מוות.
אוון רוזייר שנות ה-60 או שנות ה-70 יותר מאוחר הפך לאוכל מוות. נהרג על-ידי אלאסטור מודי.
רבסטאן לסטריינג' יותר מאוחר הפך לאוכל מוות נאמן.
ג'ק יותר מאוחר הפך לאוכל מוות. נהרג על-ידי הילאי. מופיע במשחקי הוידיאו בלבד.
אייברי (תקופת הקונדסאים) שנות ה-70 יותר מאוחר הפך לאכול מוות.
סוורוס סנייפ 1971-1978 הפך לאוכל מוות, אך ערק למסדר עוף החול. מורה לשיקויים ולהתגוננות מפני כוחות האופל, ראש בית סלית'רין ומנהל הוגוורטס. נהרג על-ידי לורד וולדמורט בקרב על הוגוורטס.
רגולוס בלק 1972-1979 יותר מאוחר הפך לאוכל מוות, אך בגד בלורד וולדמורט והקריב את חייו בניסיון להשמיד את אחד ההורקרוקסים שלו.
גמה פרליי סביבות 1980-1990 מדריך. מופיע בפוטרמור בלבד.
מרכוס פלינט 1986-1994 קפטן ורודף קבוצת הקווידיץ' של סלית'רין. נשאר שנה בהוגוורטס.
לוסיאן בול 1988-1995 חובטים בקבוצת הקווידיץ' של סלית'רין בשנות ה-90.
צ. וורינגטון 1989-1996 רודף קבוצת הקווידיץ' של סלית'רין משנת 1993 ועד 1996. חבר בפלוגת הפיקוח.
גרהם מונטגיו רודף קבוצת הקווידיץ' של סלית'רין במהלך שנות ה-90.
אדריאן פיוסי שנות ה-90 רודף קבוצת הקווידיץ' של סלית'רין עד שנת 1993.
פלורה קראו חברות במועדון הסלג-סלבז. מופיעות בסרטים בלבד.
מיילס בלצ'לי שומר קבוצת הקווידיץ' של סלית'רין משנת 1991 ועד 1995.
טרנס היגס מחפש קבוצת הקווידיץ' של סלית'רין בשנות ה-80 וה-90.
אורקהארט קפטן ורודף קבוצת הקווידיץ' של סלית'רין בשנת הלימודים 1996-1997.
וויסי רודף קבוצת הקווידיץ' של סלית'רין ב-1996.
בלייז זאביני 1991-1998 חבר במועדון הסלג-סלבז.
דפני גרינגראס אחותה של אסטוריה גרינגראס, אשתו של דראקו מאלפוי.
דראקו מאלפוי מדריך, מחפש קבוצת הקווידיץ' של סלית'רין, חבר בפלוגת הפיקוח ומאוחר יותר אולץ על-ידי הלורד וולדמורט להפוך לאוכל מוות (ערק).
גרגורי גויל חובט קבוצת הקווידיץ' של סלית'רין משנת 1995 ועד 1997, חבר בפלוגת הפיקוח. הפך לקוסם אופל בשנתו השביעית.
מיליסנט בלסטרוד חבר בפלוגת הפיקוח.
פנסי פרקינסון מדריכה וחברה בפלוגת הפיקוח.
תיאודור נוט הוצע כחבר במועדון הסלג-סלבז.
טרייסי דיוויס מופיע בפוטרמור בלבד.
וינסנט קראב חובט קבוצת הקווידיץ' של סלית'רין משנת 1995 ועד 1997, חבר בפלוגת הפיקוח. הפך לקוסם אופל בשנתו השביעית. נהרג משלהבת שדים במהלך הקרב על הוגוורטס.
בריג'יט 1992-1993 חברים במועדון הדו-קרב. מופיעים במשחקי המחשב בלבד.
הרפר 1992-1999 מחפש מחליף בשנת 1996 בקבוצת הקווידיץ' של סלית'רין.
מפלדה בת דודה של משפחת וויזלי שהופיעה בטיוטות המקדימות של הספר הרביעי.
העובדה שרולינג עמדה להציב דמות בשם מפלדה, חצויית-דם ובת משפחה קרובה של משפחת וויזלי בוגדת-הדם, מצביעה על כך שרולינג לכל הפחות לא רואה את טוהר הדם כשיקול רב חשיבות עבור מצנפת המיון בעת שיבוץ תלמידים בסלית'רין. גם סוורוס סנייפ וטום רידל, חצויי-דם, נודעו במיוחד כתלמידי סלית'רין.
תלמידי סלית'רין עשויים להחזיק מיומנות מסויימת בשיקויים. שני הפרופסורים שלימדו את הארי פוטר שיקויים כיהנו גם כראשי בית סלית'רין, שמקביל באופן חלקי לייסוד המים. עם זאת, ייתכן שהעובדה הזאת אינה אלא צירוף מקרים, שכן תלמידים מבתים אחרים בהוגוורטס, כמו לילי אוונס והרמיוני גריינג'ר, הצטיינו גם הם בשיקויים.
נראה כי תלמידי סלית'רין מוכשרים גם בהלטת הכרה. מרבית המצטיינים בתחום זה שמופיעים בספרים הם יוצאי סלית'רין (כמו לורד וולדמורט, סוורוס סנייפ, בלטריקס לסטריינג', הוראס סלגהורן ודראקו מאלפוי - שרולינג ציינה בראיון שהוא הצליח ללמוד הלטת הכרה והארי לא).
ג'יי קיי רולינג הצהירה כי עד שנת 2017 סלית'רין הוא כבר לא מעוז טהורי הדם שהוא היה בעבר, אם כי המוניטין השלילי בדבר קוסמי האופל נותר בחלקו, מה שמסביר את חששיו של אלבוס פוטר.
סלית'רין הוא הבית הראשון שהוזכר בסדרת הספרים, וגם הבית האחרון שהוזכר בה (על-ידי דראקו מאלפוי ואלבוס פוטר).
בית סלית'רין זכה בגביע הבתים הראשון, כך על-פי פוטרמור.